text: Lors fu la royne mandée,
   Done Ynabele la senée.
   En la chambre le roi entra.
   Chascuns des rois la salua.
   La royne moult sagement
   À chascun d'aus son salu rent,
   Car moult ert courtoise et sachant.
   Un petit ot le cuer dolant
   Dou don que otroié avoit
   Li rois. Mais moult biau s'en passoit.
   Son pensé couvroit, comme cele
   PageV01P068
   Qui de maniere ert bone et bele.
   Lors s'assist li rois erraument,
   Et la royne et l'autre gent.
  